CELEX: 32013R0119
Language: bg
Date: 2013-02-11 00:00:00
Title: Регламент (ЕС) № 119/2013 на Комисията от 11 февруари 2013 година за изменение на Регламент (ЕО) № 2214/96 относно хармонизираните индекси на потребителските цени: предаване и разпространение на подиндекси на ХИПЦ по отношение на съставянето на хармонизирани индекси на потребителските цени при постоянни равнища на данъците  текст от значение за ЕИП

12.2.2013   
            
            
               BG
            
            
               Официален вестник на Европейския съюз
            
            
               L 41/1
            
         
      РЕГЛАМЕНТ (ЕС) № 119/2013 НА КОМИСИЯТА
   
   от 11 февруари 2013 година
   за изменение на Регламент (ЕО) № 2214/96 относно хармонизираните индекси на потребителските цени: предаване и разпространение на подиндекси на ХИПЦ по отношение на съставянето на хармонизирани индекси на потребителските цени при постоянни равнища на данъците
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 2494/95 на Съвета от 23 октомври 1995 г. относно хармонизираните индекси на потребителските цени (1), и по-специално член 4, трета алинея и член 5, параграф 3 от него,
   като взе предвид становището на Европейската централна банка (2),
   като има предвид, че:
   
               (1)
            
            
               По силата на член 5, параграф 1, буква б) от Регламент (ЕО) № 2494/95 от държавите членки се изисква да съставят хармонизирани индекси на потребителските цени (ХИПЦ).
            
         
               (2)
            
            
               С Регламент (ЕО) № 2214/96 на Комисията (3) се определят подиндексите на ХИПЦ, които държавите членки трябва да съставят и предоставят на Комисията (Евростат), която от своя страна осигурява тяхното разпространение.
            
         
               (3)
            
            
               За целите на инфлационния анализ и оценката на сближаването в държавите — членки е необходимо да бъде събрана информация за въздействието на данъчните промени върху инфлацията. За тази цел е необходимо да се прави допълнително изчисляване на ХИПЦ на базата на цени при постоянно равнище на данъците вместо наблюдавани цени под формата на хармонизирани индекси на потребителските цени при постоянни равнища на данъците (ХИПЦ-ПД).
            
         
               (4)
            
            
               С цел получаване на надеждни и съпоставими резултати от всички държави членки следва да бъде създадена и поддържана обща методологическа рамка за съставянето на ХИПЦ-ПД.
            
         
               (5)
            
            
               В съответствие с член 13 от Регламент (ЕО) № 2494/95 бе взет предвид принципът за ефективност на разходите.
            
         
               (6)
            
            
               Мерките, предвидени в настоящия регламент, са в съответствие със становището на Комитета на Европейската статистическа система,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 2214/96 се изменя, както следва:
   
               1)
            
            
               В член 2 се добавя следната алинея:
               „Хармонизирани индекси на потребителските цени при постоянни равнища на данъците“ означава индекси, с които се измерват измененията на потребителските цени, без да се отчита въздействието на измененията на данъчните ставки върху продуктите през същия период.“
            
         
               2)
            
            
               Член 3 се заменя със следния текст:
               „Член 3
               Съставяне и предоставяне на подиндекси
               1.   Държавите членки съставят и предоставят на Комисията (Евростат) ежемесечно всички подиндекси (приложение I), които имат тегло, отразяващо повече от една хилядна част от общите разходи, включени в обхвата на ХИПЦ. Заедно с индекса за месец януари на всяка година държавите членки предоставят на Комисията (Евростат) информация за съответните тегла.
               2.   Освен това държавите членки съставят и предоставят на Комисията (Евростат) ежемесечно същите подиндекси, изчислени при постоянни равнища на данъците (ХИПЦ-ПД). В тясно сътрудничество с държавите членки Комисията (Евростат) изготвя насоки, с които се предоставя методологическа рамка за изчисляването на индекса ХИПЦ-ПД и съответните подиндекси. Когато това е надлежно обосновано, Комисията (Евростат) актуализира референтната методология в съответствие с одобрените от Комитета на Европейската статистическа система процедури.
               3.   Индексите се предоставят в съответствие с установените от Комисията (Евростат) стандарти и процедури за предоставяне на данни и метаданни.“
            
         Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   Той поражда действие по отношение на индекса за януари 2013 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 февруари 2013 година.
      
         
            За Комисията
         
         
            Председател
         
         José Manuel BARROSO
         
      
   
   
      (1)  ОВ L 257, 27.10.1995 г., стр. 1.
   
      (2)  Становището още не е публикувано в Официален вестник.
   
      (3)  ОВ L 296, 21.11.1996 г., стр. 8.